ROZHODNUTIE KOMISIE
zo 7. februára 2006,
ktorým sa mení a dopĺňa rozhodnutie 2003/329/ES, pokiaľ ide o predĺženie uplatňovania prechodných opatrení týkajúcich sa tepelného spracovania hnoja
[oznámené pod číslom K(2006) 263]
(Iba francúzsky, holandský, fínsky a švédsky text je autentický)
(Text s významom pre EHP)
(2006/129/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 1774/2002 z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (1), a najmä na jeho článok 32 ods. 1,
keďže:
(1)
V nariadení (ES) č. 1774/2002 sa stanovujú zdravotné predpisy týkajúce sa živočíšnych vedľajších produktov neurčených na ľudskú spotrebu. Vzhľadom na prísny charakter týchto predpisov boli udelené prechodné opatrenia.
(2)
Rozhodnutie Komisie 2003/329/ES z 12. mája 2003 o prechodných opatreniach podľa nariadenia Európskeho parlamentu a Rady (ES) č. 1774/2002 o tepelnom spracovaní hnoja (2) povoľuje priemyselným odvetviam čas na prispôsobenie a vývoj alternatívneho tepelného spracovania hnoja do 31. decembra 2005.
(3)
EÚBP prijal 7. septembra 2005 stanovisko o biologickej bezpečnosti tepelného spracovania hnoja. Na základe tohto stanoviska Komisia v súčasnosti navrhuje zmeny a doplnenia príslušných kapitol prílohy VIII k nariadeniu (ES) č. 1774/2002. Členské štáty a prevádzkovatelia požiadali až do začatia uplatňovania nových opatrení Komisiu o predĺženie platnosti prechodných opatrení ustanovených v rozhodnutí 2003/329/ES, aby sa tak predišlo narušeniu obchodu.
(4)
Prechodné opatrenia ustanovené v rozhodnutí 2003/329/ES by sa preto mali naposledy predĺžiť na ďalšie obdobie, aby členské štáty mohli povoliť prevádzkovateľom pokračovať v uplatňovaní vnútroštátnych pravidiel týkajúcich sa tepelného spracovania hnoja, pokiaľ sa nezačnú uplatňovať zmenené a doplnené požiadavky prílohy VIII k nariadeniu (ES) č. 1774/2002.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V článku 1, článku 3 ods. 2 a článku 5 rozhodnutia 2003/329/ES sa dátum „31. decembra 2005“ nahrádza dátumom „31. decembra 2006“.
Článok 2
Toto rozhodnutie je určené Belgickému kráľovstvu, Francúzskej republike a Holandskému kráľovstvu a Fínskej republike.
V Bruseli 7. februára 2006